**Soldier's Girl** je dramski, televizijski film u produkciji Showtimea iz 2003. godine. Film je zasnovan na istinitom događaju i prati ljubavnu vezu između vojnika Barrya Winchella i transžene Calpernije Addams, kao i okolnosti koje su konačno dovele do ubistva Barrya od strane drugog vojnika. Scenario za film je napisao Ron Nyswaner, a režirao ga je Frank R. Pierson. Glavne uloge tumače Troy Garity, koji glumi Barrya, i Lee Pace u ulozi Calpenije.

Radnja
------

Barry Winchell (Troy Garity) je primeran vojnik koji se priključuje 101. Airborne Diviziji američke vojske. Calpernia Addams (Lee Pace) je transžena koja nastupa u klubu u Nashvilleu, Tennessee u vreme kada se njih dvoje upoznaju. Barryev drug sa kojim deli sobu u vojsci, Justin Fisher (Shawn Hatosy) odvodi Barrya u klub gde Calpernia nastupa. Nakon nekog vremena Barry i Calpernia počinju redovno da se viđaju. Fisher počinje da širi glasine o njihovoj vezi i to tome da je Barry gej, što predstavlja kršenje američke vojne politike po pitanju homoseksualnosti, poznate pod nazivom *Don't ask, don't tell*, kojom se zabranjuje razgovor o seksualnoj orijentaciji pripadnika i pripadnica vojske. Fisher, koji je prikazan kao manipulant i seksualno zbunjen mladić, koji je ljubomoran na Barryevu vezu sa Calpernijom, počinje da koristi novog vojnika, Calvina Glovera (Philip Eddolls navodeći ga da prijavi starešinama sumnju da je neko u njihovoj diviziji gej. Premda bez dokaza vojne starešine ne mogu ništa da urade po tom pitanju, čak ni da direktno ispitaju taj slučaj, jedan od narednik Paxton (Barclay Hope) počinje izokola da se raspituje i širi homofobično raspoloženje među vojnicima. Barry počinje da se suočava sa velikim pritiskom i maltretiranjem, koje kulminira za tokom prazničnog vikenda oko Dana nezavisnosti. U vreme dok Calpernia nastupa na takmičenju u Nashvilleu, Glover izmanipulisan od strane Fishera napada Barrya u snu bejzbol palicom i nanosi mu teške povrede glave od kojih Barry umire. Film se završava diskusijom o ubistvu.

Uloge
-----

|  |
| --- |
| **Podela uloga** |
| Glumica/glumac | Lik | Napomene |
| Troy Garity | Barry Winchell |  |
| Lee Pace | Calpernia Addams |  |
| Andre Braugher | Narednik Carlos Diaz |
| Shawn Hatosy | Justin Fisher |  |
| Philip Eddolls | Calvin Glover |  |
| Dan Petronijevic | Collin Baker |  |

Nominacije i nagrade
--------------------

| Godina | Kategorija | Nagrada | Osvojio? |
| --- | --- | --- | --- |
| 2003 | Emmy | Režija miniserije, filma ili dramskog specijala (Frank Pierson) | Ne |
| Šminka za miniseriju, film ili dramski specijal (Raymond Mackintosh i Russell Cate) | Ne |
| Gotham Awards | Breakthrough Award (Lee Pace) | Da |
| 2004 | GLAAD | Najbolji televizijski film ili miniserija | Ne |
| Golden Globe | Najbolja miniserija ili televizijski film | Ne |
| Muška uloga u miniseriji ili televizijskom filmu (Troy Garity) | Ne |
| Sporedna muška uloga u seriji, miniseriji ili televizijskom filmu (Lee Pace) | Ne |
| Independent Spirit Awards | Najbolja glavna muška uloga (Lee Pace) | Ne |
| Najbolja sporedna muška uloga (Troy Garity) | Ne |
| Peabody Award |  | Da |
| Satellite Awards | Najbolji televizijski film | Ne |
| Najbolja glavna muška uloga u miniseriji ili televizijskom filmu (Troy Garity) | Ne |
| Najbolja sporedna muška uloga u miniseriji ili televizijskom filmu (Lee Pace) | Ne |
| Najbolja sporedna muška uloga u seriji, miniseriji ili televizijskom filmu (Shawn Hatosy) | Ne |
| Television Critics Association Awards | Najbolji film, miniserija ili specijal | Ne |

Američki filmski institut je, takođe, hvalio film *Soldier's Girl* kao jedan od deset najboljih televizijskih emisija u 2003. godini.

Vidi dalje
----------

* Transrodnost na filmu i televiziji

Spoljne veze
------------

* Soldier's Girl na Internet Movie Database-u
* The Story Behind "Soldier's Girl," by Calpernia Addams Arhivirano 2012-02-04 na Wayback Machine-u